《次韵吾子行新年三首 其三》
元代·任士林

雪后春风起，天空江水来。新年浑作客，多病孰怜才。

有道身先老，无人首屡回。承祯须不爽，闻已扫丹台。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。